Die Wirtin von der Lahn
Die Wirtin von der Lahn () je austrijsko-mađarsko-italijanska filmska komedija snimljena 1967. u režiji Franza Antela, poznata kao jedno od prvih modernih ostvarenja sa nešto eksplicitnije erotskim sadržajem, odnosno prvo ostvarenje iz serije sa Terry Torday u naslovnoj ulozi.

Radnja se događa u Njemačkoj za vrijeme Napoleonskih ratova, odnosno u Kraljevini Vestfaliji, te prikazuje kako je djevojka po imenu Susanne uspjela naslijediti gostionicu nauštrb muškarca (koga tumači Oskar Sima) koji protiv nje počinje splektariti, a čemu se Susanne suprostavlja zavodeći muškarce.

Film je napravljen u jeku seksualne revolucije i sa njim povezanim kolapsom dotadašnjih cenzorskih standarda. Franz Antel, poznat po izuzetno plodnoj filmografiji, je bio jedan od prvih sineasta koji je iskoristio te trendove kako bi publici pružio prizore eksplicitne golotinje. Usprkos toga, Die Wirtin, u kome se cenzura izruguje tako što se u "ključnim" scenama spušta zavjesa, je vrlo brzo postao prilično "čedan", te će sljedeći nastavci postati još eksplicitniji. Postigao je veliki uspjeh, te je već sljedeće godine snimljen nastavak pod naslovom Frau Wirtin hat auch einen Grafen. Do 1973. će biti snimljeno ukupno pet filmova.

Uloge
Teri Tordai: Susanne Delberg
Harald Leipnitz: Ferdinand
Mike Marshall: Anselmo
Oskar Sima: Goppelmann
Ljuba Welitsch: gostioničarka
Jacques Herlin: Giverner Dulce
Gunther Philipp: Wendich
Hannelore Auer: Sophie
Pascale Petit: Caroline
Judith Dornys: Dorine
Rosemarie Lindt: Bertha

Vanjske veze

Austrijski filmovi
Mađarski filmovi
Italijanski filmovi
Filmske komedije
Historijski filmovi
Erotski filmovi
Seks komedije